Herta Naglová-Docekalová

Herta Naglová-Docekalová (* 29. máj 1944, Wels, Rakúsko) je rakúska filozofka a profesorka, členka vedenia Medzinárodnej asociácie filozofiek (IAPf), Österreichische Akademie der Wissenschaften, Institut International de Philosophie (Paríž), viceprezidentka Fédération Internationale des Sociétés de Philosophie (FISP), zakladajúca členka interdisciplinárnych pracovných skupín Frauengeschichte a Philosophische Frauenforschung na Viedenskej univerzite, členka redakčných rád popredných vedeckých časopisov, napr. Philosophin, L´Homme, Deutsche Zeitschrift für Philosophie.

 Životopis 
Vyštudovala históriu, filozofiu a germanistiku na Viedenskej univerzite. V roku 1967 získala na svojej alma mater doktorát z histórie prácou o filozofovi dejín Ernstovi von Lasaulx). V rokoch 1968 - 1985 bola asistentkou na Inštitúte filozofie Viedenskej univerzity. V lete 1980 prednášala na Millersville University of Pennsylvania v USA.Homepage Prof. Herta Nagl-Docekal, Universität Wien

V roku 1981 sa habilitovala z filozofie na Viedenskej univerzite dielom Die Objektivität der Geschichtswissenschaft. V rokoch 1985 až 2009 bola profesorkou Inštitútu filozofie Viedenskej univerzity. Od roku 2009 je univerzitnou profesorkou na dôchodku (Universitätsprofessorin i. R.)

Bola hosťujúcou profesorkou v roku 1990 na Universiteit Utrecht v holandskom Utrechte; v Nemecku 1991/1992 na Goethe-Universität Frankfurt vo Frankfurte nad Mohanom; 1993 na Universität Konstanz v Konstanzi; 1994/1995 na Freie Universität Berlin v Berlíne. V rokoch 1995/1996 prednášala na Universität Innsbruck a 2011 na univerzite v Petrohrade v Rusku.

 Dielo (výber) 
 Jenseits der Säkularisierung. Religionsphilosophische Studien. - Berlin 2008 (Hg., gem.m. Friedrich Wolfram).
 Viele Religionen - eine Vernunft? Ein Disput zu Hegel. - Wien/Berlin 2008 (Hg., gem.m. Wolfgang Kaltenbacher und Ludwig Nagl).
 Glauben und Wissen. Ein Symposium mit Jürgen Habermas. - Wien/Berlin 2007 (Hg., gem.m. Rudolf Langthaler).
 Geschichtsphilosophie und Kulturkritik. - Darmstadt 2003 (Hrsg., gem.m. Johannes Rohbeck).
 Feministische Philosophie. Ergebnisse, Probleme, Perspektiven. - Frankfurt a.M. 2000 a 2004 
 Continental Philosophy in Feminist Perspective. - Pennsylviania State University Press 2000 (Hg. gem.m. Cornelia Klingler).
 Der Sinn des Historischen. - Frankfurt a.M. 1996 (Hrsg.).
 Politische Theorie. Differenz und Lebensqualität. - Frankfurt a.M. 1996 (Hrsg. gem.m. Herlinde Pauer-Studer).
 Postkoloniales Philosophieren: Afrika. - Wien/München 1992 (Hrsg., gem.m. Franz Wimmer).
 Tod des Subjekts? - Wien/München 1987 (Hrsg., gem.m. Helmuth Vetter).
 Die Objektivität der Geschichtswissenschaft. Systematische Untersuchungen zum wissenschaftlichen Status der Historie. - Wien/München 1982
 spoluvydavateľka: Wiener Reihe. Themen der Philosophie (od 1986). 
 spoluvydavateľka: Deutsche Zeitschrift für Philosophie (1993-2004). 
 spoluvydavateľka: L'Homme. Europäische Zeitschrift für feministische Geschichtswissenschaft (1990 - 2003).

 Ocenenia 
 Förderpreis mesta Viedeň, 1983
 Käthe Leichter Preis (rakúska štátna cena), 1997 
 Preis für Geistes- und Sozialwissenschaften der Stadt Wien, 2009 

 Referencie 

 Externé odkazy 
 Oficiálna stránka, Universität Wien 
 Austria Forum, Wissenssammlungen/Biographien: Herta Nagl-Docekal

 Zdroj 

Kategória:Rakúski filozofi
Kategória:Vyučujúci na Viedenskej univerzite